CELEX: 22011D0113
Language: bg
Date: 2011-10-21 00:00:00
Title: Решение на Съвместния комитет на ЕИП № 113/2011 от 21 октомври 2011 година за изменение на приложение II (Технически наредби, стандарти, изпитвания и сертифициране) към Споразумението за ЕИП

22.12.2011   
            
            
               BG
            
            
               Официален вестник на Европейския съюз
            
            
               L 341/74
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 113/2011
   от 21 октомври 2011 година
   за изменение на приложение II (Технически наредби, стандарти, изпитвания и сертифициране) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение II към Споразумението бе изменено с Решение на Съвместния комитет на ЕИП № 66/2011 от 1 юли 2011 г. (1)
               
            
         
               (2)
            
            
               Директива 2008/74/ЕО на Комисията от 18 юли 2008 г. за изменение относно типовото одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и достъпа до информация за ремонт и техническо обслужване на превозни средства, на Директива 2005/55/ЕО на Европейския парламент и на Съвета и на Директива 2005/78/ЕО (2) следва да бъде включена в Споразумението.
            
         
               (3)
            
            
               Директива 2009/1/ЕО на Комисията от 7 януари 2009 г. за изменение с цел привеждането ѝ в съответствие с техническия прогрес на Директива 2005/64/ЕО на Европейския парламент и на Съвета относно типовото одобрение на моторни превозни средства по отношение на възможната им повторна употреба, рециклиране и оползотворяване (3) следва да бъде включена в Споразумението.
            
         
               (4)
            
            
               Директива 2009/67/ЕО на Европейския парламент и на Съвета от 13 юли 2009 г. относно монтирането на устройствата за осветяване и светлинна сигнализация на дву- или триколесните моторни превозни средства (4) следва да бъде включена в Споразумението.
            
         
               (5)
            
            
               Директива 2009/78/ЕО на Европейския парламент и на Съвета от 13 юли 2009 г. относно стойки на двуколесни моторни превозни средства (5) следва да бъде включена в Споразумението.
            
         
               (6)
            
            
               Директива 2009/67/ЕО отменя Директива 93/92/ЕИО на Съвета (6), която е включена в Споразумението и поради това трябва да бъде отменена от Споразумението.
            
         
               (7)
            
            
               Директива 2009/78/ЕО отменя Директива 93/31/ЕИО на Съвета (7), която е включена в Споразумението и следва съответно да бъде отменена от Споразумението,
            
         ПРИЕ НАСТОЯЩОТО РЕШЕНИЕ:
   Член 1
   Глава I от приложение II към Споразумението се изменя, както следва:
   
               1.
            
            
               Текстът на точки 45к (Директива 93/31/ЕИО на Съвета) и 45о (Директива 93/92/ЕИО на Съвета) се заличава.
            
         
               2.
            
            
               В точка 45щн (Директива 2005/64/ЕО на Европейския парламент и на Съвета) се добавя следното:
               „изменена със:
               
                           —
                        
                        
                           
                              32009 L 0001: Директива 2009/1/ЕО на Комисията от 7 януари 2009 г. (ОВ L 9, 14.1.2009 г., стр. 31).“
                        
                     
         
               3.
            
            
               В точки 45щл (Директива 2005/55/ЕО на Европейския парламент и на Съвета) и 45що (Директива 2005/78/ЕО на Комисията) се добавя следното тире:
               
                           „—
                        
                        
                           
                              32008 L 0074: Директива 2008/74/ЕО на Комисията от 18 юли 2008 г. (ОВ L 192, 19.7.2008 г., стр. 51).“
                        
                     
         
               4.
            
            
               След точка 45щф (Регламент (ЕО) № 692/2008 на Комисията) се вмъкват следните точки:
               
                           „45щх.
                        
                        
                           
                              32009 L 0067: Директива 2009/67/ЕО на Европейския парламент и на Съвета от 13 юли 2009 г. относно монтирането на устройствата за осветяване и светлинна сигнализация на дву- или триколесните моторни превозни средства (ОВ L 222, 25.8.2009 г., стр. 1).
                        
                     
                           45щц.
                        
                        
                           
                              32009 L 0078: Директива 2009/78/ЕО на Европейския парламент и на Съвета от 13 юли 2009 г. относно стойки на двуколесни моторни превозни средства (ОВ L 231, 3.9.2009 г., стр. 8).“
                        
                     
         Член 2
   Текстовете на директиви 2008/74/ЕО, 2009/1/ЕО, 2009/67/ЕО и 2009/78/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 1 ноември 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (8).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 21 октомври 2011 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 262, 6.10.2011 г., стр. 20.
   
      (2)  ОВ L 192, 19.7.2008 г., стр. 51.
   
      (3)  ОВ L 9, 14.1.2009 г., стр. 31.
   
      (4)  ОВ L 222, 25.8.2009 г., стр. 1.
   
      (5)  ОВ L 231, 3.9.2009 г., стр. 8.
   
      (6)  ОВ L 311, 14.12.1993 г., стр. 1.
   
      (7)  ОВ L 188, 29.7.1993 г., стр. 19.
   
      (8)  Без отбелязани конституционни изисквания.